LISA 1 käidulepingule nr. ….

**KÄIDU- JA HOOLDUSTÖÖDE KAVA**

Käesoleva käidukava koostamise aluseks on Majandus- ja kommunikatsiooniministri määrusega nr. 53, 19.06.2007 a kehtestatud „Käidukorraldusele ja elektritöödele esitatavad nõuded“ ja standard EVS-EN 50110-1 „Elektripaigaldiste Käit“. Käit on töö jm. toimingutest koosnev tegevus tagamaks elektripaigaldise jätkusuutlikku talitlust ja korrashoidu. Käidutoimingud hõlmavad kavandatud lülitusi, juhtimist, kontrolli ja hooldust, nii elektri- kui ka mitteelektritöid

1. **Käidu organisatsiooniline korraldus**

Käidukorraldaja ülesandeks on kavandada elektripaigaldiste elektri- ja käidutöid tagades:

* tegevuse ohutust: määrata elektritöö/elektritööde juhtija, kes vastutab tegevuse ohutuse ja tegevuste ning katkestuste ajalistest piirangutest kinnipidamise eest;
* elektripaigaldise/elektripaigaldiste kasutaja/kasutajate teavitamine kavandatavatest elektritöödest ja võimalikest häiretest elektripaigaldise muudes osades ning vajadusel operatiivselt optimaalse lahenduse leidmine kõikidele elektritöödega seotud osapooltele.

Kui tööde tellija (näiteks rentnik) kavandab ja organiseerib elektritöid ilma käidukorraldajat informeerimata, siis ta vastutab ka tellitud elektritöödega seotud tagajärgede eest.

1. **Elektriohuteadlikkus**

Enne elektritööde alustamist on oluline välja selgitada tegevuste käigus tekkivad võimalikud ohud ja toimingud ning vahendid ohtude vältimiseks ja nendest hoidumiseks. Ohuks tuleb pidada ka võimalusi häirida tegevustega otseselt mitteseotud elektripaigaldise osade või muude elektripaigaldiste tavatalitlust.

1. **Elektripaigaldise dokumentatsioon.**

Käidukorraldaja ülesandeks on:

* elektripaigaldise tegelikkusele vastava dokumentatsiooni korraldamine ning dokumentatsiooni ajakohastamine elektritööde teostusdokumentatsioonide alusel;
* kontrollida elektritööde teostust ja tulemi teostusdokumentatsioonile vastavust;
* paigaldise tegelikule olukorrale vastavate mõõtmisprotokollide, nõuetelevastavuse tunnistuste olemasolu kontroll ja vajadusel täiendavate kontrollmõõtmiste ja nõuetelevastavuse kontrolli organiseerimine;
* hooldustööde päevikute olemasolu ja täitmise järjepidevuse jälgimine.

1. **Töökorraldus**

Tööde korraldamisel peab käidukorraldaja lähtuma tööde ohutusest. Tööde teostamisel peab käidukorraldaja organiseerima, et elektritööde toimumisest ja sellega kaasnevatest ohtudest mitteteadlike inimeste poolt ei oleks võimalik pingevabaks tehtud paigaldise juhuslik ja ekslik käidukorraldajale ootamatu taaspingestamine.

Samuti organiseerima elektritööde teostamisel varutoiteallikate (Generaator, UPS, jms.) ja nende automaatse ümberlülituste rakendumisel tekkivatest ohtudest ja võimalikest ohtudest hoidumise.

1. **Käidutoimingud**
2. Lülitustoimingud:

Lülitustoimingud on ette nähtud elektripaigaldise elektrilise seisundi muutmiseks:

* talitluslülitamised – seadmete sisse- ja väljalülitamine aparaatide abil, mis tagab nende riskivaba käidu;
* elektripaigaldise välja- või sisselülitamine remont- või hooldustööde tegemiseks.

1. Hooldustoimingud:

Hooldustööde eesmärgiks on elektripaigaldiste nõutavas seisukorras hoidmine. Hooldustööde käigus kontrollitakse järgmist:

* elektriohu tähiste ja siltide olemasolu ja seisukorra kontroll ja vajadusel täiustamine;
* jaotuskeskuste skeemide olemasolu ja nende tegelikkusele vastavuse kontroll ja vajadusel täiustamine;
* kaitse- ja muu elektripaigaldise aparatuuri seisukorra ning nõuetele vastavuse kontroll ja vajadusel täiustamine;
* kaablite tähistused ja nende tegelikkusele vastavuse kontroll ja vajadusel täiustamine;
* juhtide, klemmide, liideste olukorra kontroll ja vajadusel pingutamine;
* kaitse ja maandusjuhtide olemasolu, seisukorra ning nõuetele vastavuse kontroll ja vajadusel täiustamine;
* kõik hooldustoimingud dokumenteeritakse.

1. Hooldustööde viiakse läbi vastavalt allpoololevale graafikule:

TURVASEADMED

* elektripaigaldise üldine visuaalkontroll - 1 x kuus
* rikkevoolu kaitselülitite kontroll – 1 x poolaastas
* turvavalgustite testimine – 1 x poolaastas
* hoiatussiltide ja pealkirjade olemasolu kontroll – 1 x poolaastas

VALGUSTUS

* valgustite puhtuse visuaalne kontroll – 1 x kuus
* valgustite/valgusallikate korrasoleku kontroll, vajadusel vahetus - 1 x kuus
* valgustite juhtseadmete kontroll 1 x poolaastas
* valgustuse sisselülituse kontroll 1 x poolaastas

ELEKTRIARVESTID JA PROGRAMMSEADMED

* elektriarvestite korrasoleku visuaalne kontroll 1 x kuus
* plommide korrasoleku kontroll 1 x poolaastas
* programmkellade näitude õigsuse visuaalne kontroll 1 x poolaastas

ELEKTRIJAOTUSSEADMED

* seadmetelt katete eemaldamine ja võimalike kahjustuste kontroll 1 x aastas
* siltide ja markeeringute olemasolu kontroll 1 x aastas
* õigete elektriskeemide olemasolu kontroll 1 x aastas
* releede ja kontaktorite töökorra kontroll 1 x aastas
* pea- ja jaotuskilpide töökorra kontroll 1 x aastas
* ühendusklemmide, kruvi- ja poltliideste seisukorra kontroll 1 x aastas
* kaitselülitite korrasoleku kontroll 1 x aastas
* kaablite tähistuse olemasolu kontroll 1 x aastas
* kaitseseadmete vastavuse kontroll 1 x aastas

KAABLID JA MAANDUS

* kaablite, kaabliotste kinnituste kontroll 1 x aastas
* kaablipaigalduse visuaalne kontroll 1 x aastas
* maandusjuhtide seisukorra kontroll 1 x aastas

1. **Talitlustoimingud**

Talitluskontrolli toimingud viiakse läbielektripaigaldise osades, millede töökorras olekust sõltub elektripaigaldise kasutamise ohutus ja talitlus selleks ettenähtud otstarbel.

* rikkevoolukaitselülitite toimimise kontroll;
* akuseadmetega varustatud turvavalgustite toimimise kontroll toitepinge katkestuse korral, valgusallikate ja valgusti seisukorra indikaatorlampide kontroll;
* valgustite ja valgusallikate seisukorra hindamine ja kontroll;
* lülitus-, juhtimis-, ja blokeerseadmete varutoitesüsteemide toimimise kontroll, imiteerides avariiolukorda, (pinge katkestust, ATS häireolukord, generaatori mittekäivitumist, jms. olukord);
* programmkellade ja –seadmete kontroll ja vajadusel ajaliste sätete reguleerimine;
* seadmete puhastus visuaalkontrolli läbiviimiseks, ülelöögiohu ja ülekuumenemise ohtude vähendamiseks;
* kõik talitlustoimingud dokumenteeritakse.

1. **Tehnilise kontrolli toimingud**

Elektriohutusseadus sätestab elektripaigaldise tehnilise kontrolli erinevad viisid, millede tulemus annab ülevaate elektripaigaldise seisukorrast.

Tellijal on kohustus tagada käidukorraldajale, elektripaigaldise teimi- ja mõõtelabori- ning elektripaigaldiste akrediteeritud inspekteerimisasutuse esindajatele elektripaigaldise tehnilise kontrolli töö ladusaks läbiviimiseks vajalikud ligipääsud elektripaigaldise osadele.

Majandus- ja kommunikatsiooniministri 12.07.2007. a määrusega nr 62 sätestatud elektripaigaldise tehnilise kontrolli liigid:

1. Kasutuselevõtule eelnev tehniline kontroll
2. Korraline tehniline kontroll
3. Erakorraline tehniline kontroll

Kasutusele eelnev tehniline kontroll tehakse uusehituste või rekonstrueeritavate ehitiste-rajatiste pingestamiseks.

Korraline tehniline kontroll tehakse vastavalt elektripaigalduse liigitusele (elektriohutusseadus §4):

1. I klassi elektripaigaldis- iga 3 aasta möödudes.
2. II klassi elektripaigaldis- iga 5 aasta möödudes
3. II klassi elektripaigaldis- iga 10 aasta möödudes

Kuna objekt vastab …. klassi elektripaigaldise kriteeriumidele on nõutav korraline tehniline kontroll läbi viia iga … aasta möödumisel eelnevast korralisest tehnilisest kontrollist.

Tehnilise kontrolli toimingud:

* hinnatakse visuaalkontrolli ja elektripaigaldise teostusdokumentatsiooni põhjal elektripaigaldise vastavust seadustele ja õigusaktidele;
* tõendatakse nõuetekohasuse tunnistusega elektripaigaldise vastavust seadustele ja õigusaktidele;
* tehnilise kontrolli käigus avastatud otsest ohtu kujutavad puudused tuleb viivitamatult likvideerida või selliste puudustega seadmed koheselt välja lülitada ning välistada nende taas sisselülitamine enne puuduste likvideerimist;
* kõik tehnilise kontrolli tulemused dokumenteeritakse.